Page:Gospel of Saint John in West-Saxon.djvu/157

, 25] 21 Witodlīce þā Petrus þysne gesēah, þā cwæð hē tō þām Hǣlende, Drihten, hwæt sceal þēs?

22. Đā cwæð sē Hǣlend tō him, [Gif] ic wylle þæt hē wunige ðus oð ic cume, hwæt tō þē? fylig ðū mē.

23. Witodlīce ðēos sprǣc cōm ūt gemang brōþrum, þæt sē leorningcniht ne swylt; and ne cwæð sē Hǣlend tō him, Ne swylt hē; ac gif ic wylle þæt hē wunige oð ic cume, hwæt tō þē?

24. Þis ys sē leorningcniht þe cȳð gewitnysse be þyson, and wrāt ðās þing; and [wē] witon þæt hys gewitnys ys sōð.

25. Witodlīce ōðre manega þing synt þe sē Hǣlend worhte; gif ðā ealle āwritene wǣron, ic wēne ne mihte þēs middaneard ealle þā bēc befōn.